Шара Буллет

Шарабутдин Магомедович Магомедов () — Рәсәйҙең ҡатнаш алыш көрәшсеһе. 2017 йылда профессионалдар араһында тай боксы буйынса Рәсәй чемпионы. «AMC Fight Nights Global» ойошмаһында сығыш яһаған. 2022 йылда UFC менән контракт төҙөй. «Шара Буллет» ҡушаматы менән нығыраҡ билдәле.

2025 йылдың ғинуарына ҡарата уртаса ауырлыҡта UFC рәсми рейтингында 14-се урынды биләй. Майкл Пейдждан карьераһындағы тәүге еңелеүенән һуң рейтингтың топ-15-енән төшөп ҡала.

 Биографияһы 
Шарабутдин Магомедов 1994 йылдың 16 майында Махачкалала тыуған. Милләте — авар. Йәш сағынан спорт менән шөғөлләнә. Футболдан башлай, Буйнакск ҡалаһы йыйылма командаһы өсөн уйнай. Матчтарҙың береһендә күпләп һуғышыуҙан һуң футбол карьераһы тамамлана. Артабан спорттың башҡа төрҙәре менән, атап әйткәндә, Махачкаланың 8-се мәктәбендә бокс менән шөғөлләнә башлай. Ике дәрестән һуң тренер уға ҡала чемпионатында сығыш яһарға тәҡдим итә, унда Магомедов призлы урын ала. Мәскәү янындағы Богословский аграр колледжына, РУДН филиалына уҡырға ингәс һәм Кашира ҡалаһында бокс секцияһына яҙылып, бокс карьераһын дауам итә. Урындағы турнирҙарҙа призлы урындар ала, С. Н. Навозный исемендәге халыҡ-ара турнирҙа еңеү яулай. Колледж ябылғас, 11 йыллыҡ уҡыуын тамамлау өсөн Магомедов Буйнакск ҡалаһына ҡайта 2-се СДЮСШОР-ҙа бокс һәм кикбоксинг менән шөғөлләнеүен дауам итә. 2011 йылда РАНХИГС-ҡа уҡырға инә. Тай боксы секцияһында шөғөлләнә башлай.
справа|мини|Шара Буллет Таиландтағы күнекмә ваҡытында

 Һәүәҫкәр карьераһы 
Артабанғы бер нисә йыл дауамында өс тапҡыр Мәскәү чемпионаты, ике тапҡыр Мәскәү Кубогы еңеүсеһе була, «Альфа Кубогы» Бөтә Рәсәй мастерҙар турнирында еңеү яулай. Тай боксы буйынса спорт мастеры. К-1 (кикбоксинг) буйынса ике тапҡыр Мәскәү чемпионы. Кикбоксинг буйынса спорт мастеры исемен ала. Тай боксы буйынса Рәсәй чемпионатында финалға тиклем барып етә. Skl Кубогы халыҡ-ара турнирында нокаут менән ике еңеү яулай. Иң яҡшы техника өсөн махсус приз алып, чемпион була.

 Профессиональ карьераһы 
Шара Буллеттың ММА-ла профессиональ карьераһы 2017 йылдың декабрендә Ухандә Chin Woo Men турнирында башлана. Рәсәй спортсыһы Ҡытай вәкиле Иньцан Баоны еңә. Ярыш уртаса ауырлыҡ категорияһында үтә.

2019 йылда Гора Азизян етәкселегендәге «GOR MMA» клубына ҡушыла.

Икенсе йылда шул уҡ промоушенда ул тағы өс алышта ҡатнаша, бөтәһендә лә еңеү яулай. 2021 йылдың июлендә Шара урта ауырлыҡ дивизионына күсә, уның буйынса Сочиҙа AMC Fight Nights 103 турнирында сығыш яһай, унда техник нокаут менән яҡташы Якуб Кедиевты еңә.

2022 йылдың февралендә ярым ауыр үлсәмдә Бразилиянан Родриго Карлосты еңеп, Аrena Global чемпион билбауына эйә була.

2022 йылдың 13 авгусында уртаса ауырлыҡ категорияһына ҡайта. RCC Intro 22 турнирында судьяларҙың бер тауыштан ҡабул иткән ҡарары менән Сергей Мартыновты еңә. Шул уҡ йылдың ҡышында Екатеринбургта RCC 13 турнирында Михаил Рагозинды еңеп сыға . Бер нисә көндән Патонгҡа юллана, унда беренсе раундта Һиндостан спортсыһы Кушала Виасаны нокаутта тота һәм уртаса ауырлыҡ категорияһында Thailand Fighting Championship чемпионы билбауын яулай.

Шулай уҡ 2021 йылдан 2022 йылға тиклем  ойошмаһында сығыш яһай, уның финалында Павел Берлуцкийҙы техник нокаут менән еңеп, Гран-при чемпионы була.

мини|379x379пкс|Шара Буллет күнекмәләрҙән һуң

 Иҫкәрмәләр 

 Һылтанмалар 



 Профиль Шары Буллета на сайте Tapology

Категория:Спортсылар
Категория:Көрәшселәр